sagorsarker/bangla-wikipedia huggingface dataset:
বিসিজিএস তেতুলিয়া

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) তেতুলিয়া বাংলাদেশ কোস্ট গার্ডের একটি বলেশ্বর-শ্রেণীর হারবার প্যাট্রোল বোট। এটি ডেসটিনি শিপবিল্ডিং অ্যান্ড ইঞ্জিনিয়ারিং, মালয়েশিয়া এর কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড দ্বারা নির্মিত হয়। নৌযানটি সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ৬টি হারবার প্যাট্রোল বোট নির্মাণের জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এর সাথে চুক্তি স্বাক্ষরিত হয়। এরই ধারাবাহিকতায়, বিসিজিএস তেতুলিয়া নৌযানটি নির্মাণ করা হয় এবং ১৫ মার্চ, ২০১৫ সালে কোস্ট গার্ডের বহরে সংযোজিত হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করে নৌযানটি নির্মাণ করা হয়।
বাংলাদেশের উপকূলীয় এলাকাগুলো এ দেশের অর্থনীতিতে গুরুত্বপূর্ণ ভূমিকা পালন করে। জলদস্যুতা, চোরাচালান, মাদক চোরাচালান এবং সামুদ্রিক দূষণ রোধের মাধ্যমে দেশের উপকূলীয় অঞ্চলের অর্থনৈতিক কর্মকাণ্ড রক্ষায় বাংলাদেশ কোস্ট গার্ড গুরুত্বপূর্ণ ভূমিকা পালন করে। নির্মিত এইচপিবি নৌযানটি এই ভূমিকাসমূহ সম্পাদন করতে কার্যকর হবে৷ নৌযানটির কার্যকরী সমুদ্র-রক্ষণ ক্ষমতা থাকার পাশাপাশি উপকূল এবং সৈকতের কাছাকাছি অগভীর জলে কাজ করার সক্ষমতা রয়েছে। এছাড়াও, নৌযানটি উপকূলীয় অঞ্চলে গুরুতর প্রাকৃতিক দুর্যোগের সময় ত্রাণ ও উদ্ধার অভিযান পরিচালনায় সহায়তা করতে সক্ষম।
বিসিজিএস তেতুলিয়া জাহাজটির দৈর্ঘ্য , প্রস্হ , গভীরতা এবং ওজন ২৫ টন।
নৌযানটিতে প্রচালনশক্তি হিসেবে রয়েছে: 
নৌযানটির সর্বোচ্চ গতিবেগ ঘন্টায় । এছাড়াও নৌযানটি ১৪ জন (৩ জন ক্রু, ১১ জন যাত্রী) সদস্য নিয়ে একনাগাড়ে ৭ দিন সি স্টেট-৪ মাত্রায় বিস্তীর্ণ সমুদ্র এলাকা জুড়ে অভিযান পরিচালনা করতে পারে এবং সি স্টেট-৬ মাত্রা অবধি টিকে থাকতে সক্ষম। সেন্সর এবং কার্যপদ্ধতি হিসেবে রয়েছে:
জাহাজটির কর্মকর্তা এবং নাবিকদের জন্য রয়েছে:
প্রতিটি কেবিন রান্না, খাবার এবং বিনোদনের জন্য উপযুক্ত আসবাবপত্র এবং জিনিসপত্র সহ সজ্জিত।
বিসিজিএস তেতুলিয়া নৌযানটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
মাইকোলা ভোরোবিভ

মাইকোলা পানাসোভিচ ভোরোবিভ (জন্ম ১২ অক্টোবর ১৯৪১) হলেন একজন ইউক্রেনীয় কবি যিনি তে জন্মগ্রহণ করেন। তিনি প্রতিষ্ঠাতা সদস্য । তিনি ২০০৫ সালে সাহিত্যে শেভচেঙ্কো জাতীয় পুরস্কার লাভ করেন।
১৯৬৮ সালে তাকে কিভের তারাস শেভচেঙ্কো জাতীয় বিশ্ববিদ্যালয় থেকে বহিষ্কার করা হয়েছিল।
ম্যারেড লাভ

ম্যারেড লাভ বা লাভ ইন ম্যারেজ (বিবাহিত প্রেম বা বিবাহে প্রেম) হলো ব্রিটিশ শিক্ষাবিদ ম্যারি স্টোপসের একটি বই। জন্মনিয়ন্ত্রণ নিয়ে খোলাখুলিভাবে আলোচনা করা প্রথম বইগুলির মধ্যে এটি একটি।
বইটি শুরু হয় এই বলে যে "যে কোন সময়ের চেয়ে আজ অনেক বেশি সুখী ঘরের প্রয়োজন। এটা আমার আশা যে এই বইটি তাদের সংখ্যা বাড়িয়ে রাজ্যের সেবা করতে পারে। এর উদ্দেশ্য হল বিয়ের আনন্দ বাড়ানো, এবং দেখানো যে কতটা দুঃখ এড়ানো যেতে পারে।" 
ভূমিকায় বলা হয়েছে যে এটি বিবাহিত দম্পতিদের শেখানোর জন্য প্রস্তুত ছিল কীভাবে একটি সুখী দাম্পত্য জীবন থাকতে হয়, যার মধ্যে রয়েছে 'মহান যৌনতা' - এবং এটি এইভাবে ব্যর্থ বিবাহের দ্বারা প্রভাবিত লোকের সংখ্যা হ্রাস করে 'রাষ্ট্রকে' একটি পরিষেবা প্রদান করছে।
কেন্দ্রীয় প্রশ্ন হল কিভাবে "স্বাধীনতার আকাঙ্ক্ষা" এবং "শারীরিক ও মানসিক অন্বেষণ" একগামীতার সীমাবদ্ধতা এবং একটি পরিবার গড়ে তোলার সাথে ভারসাম্যপূর্ণ হতে পারে। উত্তরটি "ইচ্ছায় বিচরণ করার স্বাধীনতায়" নয় বরং একটি "পূর্ণ এবং নিখুঁত প্রেম"। স্টোপসের অভিধানে প্রেম মানে যৌনতা এবং "কিভাবে এর উন্নতিসাধন করা যায় তার জ্ঞানে অধিগমন"।
স্টোপস ইতোমধ্যে একজন গবেষণা বিজ্ঞানী হিসাবে তাঁর কাজের উপর ভিত্তি করে বই প্রকাশ করেছেন। শিক্ষাগত এবং মূলধারার প্রকাশক, যাদের সাথেই তিনি "ম্যারেড লাভ-এর" জন্য যোগাযোগ করেছিলেন, তাঁরাই বিষয়টিকে খুব বিতর্কিত মনে করেছিলেন এবং এটি প্রত্যাখ্যান করেছিলেন। এর প্রকাশনা শেষ পর্যন্ত সম্ভব হয়েছিল ম্যানচেস্টার ব্যবসায়ী এবং জন্মনিয়ন্ত্রণ প্রচারক হামফ্রে রো -এর অর্থায়নের ফলে, পরে স্টোপস তাঁকে বিয়ে করেছিলেন। ১৯১৮ সালের মার্চ মাসে "ম্যারেড লাভ" প্রকাশকারী ছোট প্রকাশনা সংস্থা ফিফিল্ড অ্যাণ্ড কোং-এর প্রয়োজনীয় ২০০ পাউণ্ড হামফ্রে রো পরিশোধ করেছিলেন।
এটি দ্রুত বিক্রি হয়ে যায় এবং এক পাক্ষিকের মধ্যে এটির ষষ্ঠ মুদ্রণ হয়।
ইউএস কাস্টমস সার্ভিস ১৯৩১ সালের ৬ই এপ্রিল পর্যন্ত বইটিকে অশ্লীল হিসাবে নিষিদ্ধ করেছিল। এরপর বিচারক জন এম. উলসি সেই সিদ্ধান্ত বাতিল করেছিলেন। উলসি একই বিচারক ছিলেন যিনি ১৯৩৩ সালে জেমস জয়েসের "ইউলিসিসের" ওপর থেকে নিষেধাজ্ঞা প্রত্যাহার করেছিলেন, যা মার্কিন যুক্তরাষ্ট্রে এর প্রকাশনা ও প্রচলনের অনুমতি দিয়েছিল।
এটি প্রথম বই ছিল, যেটি লক্ষ করেছিল যে মহিলাদের যৌন ইচ্ছা ডিম্বস্ফোটন এবং মাসিকের ঠিক আগের সময়ের সাথে মিলে যায়। বইটি যুক্তি দিয়েছিল যে বিবাহ সঙ্গীদের মধ্যে সমান সম্পর্ক হওয়া উচিত। যদিও আনুষ্ঠানিকভাবে যুক্তরাজ্যে তিরস্কার করা হয়েছিল, কিন্তু বইটির ১৯টি সংস্করণ হয়েছিল এবং ১৯৩১ সালের মধ্যে প্রায় ৭৫০,০০০ কপি বিক্রি হয়েছিল।
১৯৩৫ সালে আমেরিকান শিক্ষাবিদদের একটি সমীক্ষায় বলা হয়েছিল যে "ম্যারেড লাভ" ছিল পূর্ববর্তী ৫০ বছরের ২৫টি সবচেয়ে প্রভাবশালী বইগুলির মধ্যে একটি। এটি অ্যালবার্ট আইনস্টাইনের "", সিগমুন্ড ফ্রয়েডের "স্বপ্নের ব্যাখ্যা", অ্যাডলফ হিটলারের "মেইন কাম্প" এবং জন মেনার্ড কেইনস দ্বারা"পেইসের অর্থনৈতিক পরিণতির আগে ছিল"।
বইটি আলেকজাণ্ডার বাটলার পরিচালিত ১৯২৩ সালের ব্রিটিশ নীরব চলচ্চিত্র অভিযোজন "ম্যারেড লাভের" ভিত্তি ছিল।
বিসিজিএস বুড়িগঙ্গা

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) বুড়িগঙ্গা বাংলাদেশ কোস্ট গার্ডের একটি বলেশ্বর-শ্রেণীর হারবার প্যাট্রোল বোট। এটি ডেসটিনি শিপবিল্ডিং অ্যান্ড ইঞ্জিনিয়ারিং, মালয়েশিয়া এর কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মিত হয়। নৌযানটি সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ৬টি হারবার প্যাট্রোল বোট নির্মাণের জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এর সাথে চুক্তি স্বাক্ষরিত হয়। এরই ধারাবাহিকতায়, বিসিজিএস বুড়িগঙ্গা নৌযানটি নির্মাণ করা হয় ১৭ জানুয়ারি, ২০১৭ সালে কোস্ট গার্ডের নিকট হস্তান্তর করা হয়। উক্ত অনুষ্ঠানে প্রধান অতিথি হিসেবে উপস্থিত ছিলেন কোস্ট গার্ডের তৎকালীন মহাপরিচালক এডমিরাল আওরঙ্গজেব চৌধুরী। এছাড়া অন্যান্যের মধ্যে নারায়নগঞ্জ ডকইয়ার্ড এন্ড ইঞ্জিনিয়ারিং ওয়ার্কস লিঃ এর তৎকালীন ব্যবস্থাপনা পরিচালক কমডোর শেখ আরিফ মাহমুদসহ নৌবাহিনী এবং কোস্ট গার্ডের উর্ধ্বতন কর্মকর্তা, বিদেশী জাহাজ নির্মাণকারী প্রতিষ্ঠান ডেসটিনি শিপবিল্ডিং অ্যান্ড ইঞ্জিনিয়ারিং প্রতিষ্ঠানের প্রধান নির্বাহী কর্মকর্তা এবং নারায়নগঞ্জের স্থানীয় প্রশাসনের কর্মকর্তাগণ উপস্থিত ছিলেন। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করে নৌযানটি নির্মাণ করা হয়।
বাংলাদেশের উপকূলীয় এলাকাগুলো এ দেশের অর্থনীতিতে গুরুত্বপূর্ণ ভূমিকা পালন করে। জলদস্যুতা, চোরাচালান, মাদক চোরাচালান এবং সামুদ্রিক দূষণ রোধের মাধ্যমে দেশের উপকূলীয় অঞ্চলের অর্থনৈতিক কর্মকাণ্ড রক্ষায় বাংলাদেশ কোস্ট গার্ড গুরুত্বপূর্ণ ভূমিকা পালন করে। নির্মিত এইচপিবি নৌযানটি এই ভূমিকাসমূহ সম্পাদন করতে কার্যকর হবে৷ নৌযানটির কার্যকরী সমুদ্র-রক্ষণ ক্ষমতা থাকার পাশাপাশি উপকূল এবং সৈকতের কাছাকাছি অগভীর জলে কাজ করার সক্ষমতা রয়েছে। এছাড়াও, নৌযানটি উপকূলীয় অঞ্চলে গুরুতর প্রাকৃতিক দুর্যোগের সময় ত্রাণ ও উদ্ধার অভিযান পরিচালনায় সহায়তা করতে সক্ষম।
বিসিজিএস বুড়িগঙ্গা নৌযানটির দৈর্ঘ্য , প্রস্হ , গভীরতা এবং ওজন ২৫ টন।
নৌযানটিতে প্রচালনশক্তি হিসেবে রয়েছে: 
নৌযানটির সর্বোচ্চ গতিবেগ ঘন্টায় । এছাড়াও নৌযানটি ১৪ জন (৩ জন ক্রু, ১১ জন যাত্রী) সদস্য নিয়ে একনাগাড়ে ৭ দিন সি স্টেট-৪ মাত্রায় বিস্তীর্ণ সমুদ্র এলাকা জুড়ে অভিযান পরিচালনা করতে পারে এবং সি স্টেট-৬ মাত্রা অবধি টিকে থাকতে সক্ষম। সেন্সর এবং কার্যপদ্ধতি হিসেবে রয়েছে:
জাহাজটির কর্মকর্তা এবং নাবিকদের জন্য রয়েছে:
প্রতিটি কেবিন রান্না, খাবার ও বিনোদনের জন্য উপযুক্ত আসবাবপত্র এবং অন্যান্য জিনিসপত্র সহ সজ্জিত।
বিসিজিএস বুড়িগঙ্গা নৌযানটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
বিসিজিএস শীতলক্ষ্যা

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) শীতলক্ষ্যা বাংলাদেশ কোস্ট গার্ডের একটি বলেশ্বর-শ্রেণীর হারবার প্যাট্রোল বোট। এটি ডেসটিনি শিপবিল্ডিং অ্যান্ড ইঞ্জিনিয়ারিং, মালয়েশিয়া এর কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মিত হয়। নৌযানটি সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ৬টি হারবার প্যাট্রোল বোট নির্মাণের জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এর সাথে চুক্তি স্বাক্ষরিত হয়। এরই ধারাবাহিকতায়, বিসিজিএস শীতলক্ষ্যা নৌযানটি নির্মাণ করা হয় এবং ১৭ জানুয়ারি, ২০১৭ সালে কোস্ট গার্ডের নিকট হস্তান্তর করা হয়। উক্ত অনুষ্ঠানে প্রধান অতিথি হিসেবে উপস্থিত ছিলেন কোস্ট গার্ডের তৎকালীন মহাপরিচালক এডমিরাল আওরঙ্গজেব চৌধুরী। এছাড়া অন্যান্যের মধ্যে নারায়নগঞ্জ ডকইয়ার্ড এন্ড ইঞ্জিনিয়ারিং ওয়ার্কস লিঃ এর তৎকালীন ব্যবস্থাপনা পরিচালক কমডোর শেখ আরিফ মাহমুদসহ নৌবাহিনী এবং কোস্ট গার্ডের উর্ধ্বতন কর্মকর্তা, বিদেশী জাহাজ নির্মাণকারী প্রতিষ্ঠান ডেসটিনি শিপবিল্ডিং অ্যান্ড ইঞ্জিনিয়ারিং প্রতিষ্ঠানের প্রধান নির্বাহী কর্মকর্তা এবং নারায়নগঞ্জের স্থানীয় প্রশাসনের কর্মকর্তাগণ উপস্থিত ছিলেন। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করে নৌযানটি নির্মাণ করা হয়।
বাংলাদেশের উপকূলীয় এলাকাগুলো এ দেশের অর্থনীতিতে গুরুত্বপূর্ণ ভূমিকা পালন করে। জলদস্যুতা, চোরাচালান, মাদক চোরাচালান এবং সামুদ্রিক দূষণ রোধের মাধ্যমে দেশের উপকূলীয় অঞ্চলের অর্থনৈতিক কর্মকাণ্ড রক্ষায় বাংলাদেশ কোস্ট গার্ড গুরুত্বপূর্ণ ভূমিকা পালন করে। নির্মিত এইচপিবি নৌযানটি এই ভূমিকাসমূহ সম্পাদন করতে কার্যকর হবে৷ নৌযানটির কার্যকরী সমুদ্র-রক্ষণ ক্ষমতা থাকার পাশাপাশি উপকূল এবং সৈকতের কাছাকাছি অগভীর জলে কাজ করার সক্ষমতা রয়েছে। এছাড়াও, নৌযানটি উপকূলীয় অঞ্চলে গুরুতর প্রাকৃতিক দুর্যোগের সময় ত্রাণ ও উদ্ধার অভিযান পরিচালনায় সহায়তা করতে সক্ষম।
বিসিজিএস শীতলক্ষ্যা নৌযানটির দৈর্ঘ্য , প্রস্হ , গভীরতা এবং ওজন ২৫ টন।
নৌযানটিতে প্রচালনশক্তি হিসেবে রয়েছে: 
নৌযানটির সর্বোচ্চ গতিবেগ ঘন্টায় । এছাড়াও নৌযানটি ১৪ জন (৩ জন ক্রু, ১১ জন যাত্রী) সদস্য নিয়ে একনাগাড়ে ৭ দিন সি স্টেট-৪ মাত্রায় বিস্তীর্ণ সমুদ্র এলাকা জুড়ে অভিযান পরিচালনা করতে পারে এবং সি স্টেট-৬ মাত্রা অবধি টিকে থাকতে সক্ষম। সেন্সর এবং কার্যপদ্ধতি হিসেবে রয়েছে:
জাহাজটির কর্মকর্তা এবং নাবিকদের জন্য রয়েছে:
প্রতিটি কেবিন রান্না, খাবার ও বিনোদনের জন্য উপযুক্ত আসবাবপত্র এবং অন্যান্য জিনিসপত্র সহ সজ্জিত।
বিসিজিএস শীতলক্ষ্যা নৌযানটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
মাইখাইলো পেট্রেনকো

মাইখাইলো মাইকোলায়োভিচ পেট্রেনকো ( ;১৮১৭–৬ জানুয়ারী ১৮৬৩ ) হলেন একজন ইউক্রেনীয় রোমান্টিক কবি এবং খারকিভ রোমান্টিক স্কুলের সদস্য যিনি তাঁর সঙ্গীত রচনার জন্য বিখ্যাত ছিলেন। তিনি আন্না এভগ্রাফিভনা মিরগোরোডোভাকে বিয়ে করেছিলেন। 
পেট্রেনকো ১৮১৭ সালে স্লোভিয়ানস্ক শহরের একজন প্রাদেশিক সচিব পেট্রেনকো মাইকোলা দিমিত্রোভিচ এবং তার স্ত্রী মাইকোলা দিমিত্রোভিচের দ্বিতীয় সন্তান হিসেবে জন্মগ্রহণ করেছিলেন। পেট্রেনকো ১৮৩৭-১৮৪১ সাল পর্যন্ত খারকভ বিশ্ববিদ্যালয়ের আইন অনুষদে পড়াশোনা করেছিলেন। তিনি বিচার বিভাগীয় প্রতিষ্ঠানগুলোতে কাজ করেছেন: খারকভ (১৮৪৪-১৮৪৭), ভোভচানস্কে (১৮৪৭-১৮৪৯), লেবেডিন (১৮৪৯-১৮৬২), কলেজিয়েট অ্যাসেসরের (র‌্যাংক 8ম গ্রেড) হয়েছিলেন।
পেট্রেনকোর প্রথম কবিতা "স্নিপ" (১৮৪১) সংকলনে প্রকাশিত হয়। সংকলিত কবিতাগুলোর মধ্যে "আমি আকাশের দিকে তাকিয়ে ভাবলাম" কবিতাটি ছিল একটি লোকগীতি - ইউক্রেনীয় কবির জন্য সর্বোচ্চ পুরস্কার অর্জন করে। ১৮৪৫ সালে তাঁর রচিত নাটকীয় ডুমা "নাইদা" প্রথম প্রকাশিত হয়েছিল ২০১৩ সালে ১৮৪৮ সালে এএল মেটলিনস্কি "দক্ষিণ রাশিয়ান সংকলন" এ পেট্রেনকোর "চিন্তা এবং গান" শিরোনামের কবিতাগুলির নির্বাচন প্রকাশ করে।
২০০৯ সালে আন্দ্রুশিভকা অ্যাস্ট্রোনমিক্যাল অবজারভেটরিতে জ্যোতির্বিজ্ঞানীরা গ্রহাণু ২৭৪৮৪৩ মাইখাইলোপেট্রেনকো আবিষ্কার করেছিলেন, তার সম্মানে নামকরণ করা হয়েছিল। অফিসিয়াল "naming citation" মাইনর প্ল্যানেট সেন্টার দ্বারা ৮ অক্টোবর ২০১৪ ( ৯০৩৮০) প্রকাশিত হয়েছিল।
বঙ্গ সোনাহাট রেলওয়ে স্টেশন

১৮৮৭-৮৮ সালে ব্রিটিশ শাসন আমলে ইংরেজরা তাদের সৈন্য ও রসদ নিয়ে চলাচলের জন্য লালমনিরহাট থেকে ভারতের মনিপুরী রাজ্যে যাওয়ার জন্য গোলকগঞ্জ হয়ে গোয়াহাটি পর্যন্ত একটি মিটার গেজ রেলপথ নির্মাণ করে। লালমনিহাট থেকে মোগলহাট, গীতালদহ, আবুতারা, বামনহাট, ভুরুঙ্গামারি, পাটেশ্বরী, সোনাতলা এবং গোলকগঞ্জ এই কয়টি রেলওয়ে স্টেশন ছিল, গোলকগঞ্জ ছিল জংসন স্টেশন। ৪৮ পরবর্তী দেশ ভাগের পর ভারত পাকিস্তান নামে আলাদা দুটি রাষ্ট্রের জন্ম হয়। তখন এই পথটির মোগলহাটের পর গীতালদহ, আবুতারা বামনহাট অংশ ভারতের সিমানায় পড়ে এবং বাংলাদেশের সিমানায় ভুরুঙ্গামারি ও পাটেশ্বরী নামে স্টেশন পার হয়ে ভারতের সিমানায় সোনাতলা ও গোলকগঞ্জ রেলওয়ে স্টেশন পড়ে, ১৯৬৫ সাল পর্যন্ত এই পথটিতে ট্রেন চলাচল করত, মোগলহাটে ধরলা নদীর উপর রেলওয়ে ব্রীজটির বন্যায় দুপাশে মাটি সরে গেলে এ পথের রেল যোগাযোগ বন্ধ হয়ে যায়। তখন মোগলহাট পর্যন্ত ট্রেন চলাচল করত, ১৯৯৬ সাল থেকে লোকসানের অজুহাতে এ পথের ট্রেন চলাচল পুরোপুরী বন্ধ হয়ে যায়। ভারত তাদের সিমানা দিয়ে নতুন করে রেলপথ চালু করলেও অযত্নে আর আবহেলায় পরে আছে ভুরুঙ্গামারি।
কুড়িগ্রাম জেলার ভুরুঙ্গামারী উপজেলা সদর থেকে ৫-৬কিঃ মিঃ পূর্ব দিকে পাইকেরছড়া ইউনিয়নে হারিয়ে যাওয়া এই রেলপথের একটি স্মৃতি চিহ্ন এখনও আছে। সেটি সোনাহাট রেলওয়ে ব্রীজ। ব্রিজটি প্রায় ১২০০ ফুট লম্বা।
১৯৭১-এ মহান মুক্তিযুদ্ধের সময় মুক্তিযোদ্ধারা এই ব্রিজের একটি অংশ ভেঙ্গে দেয়। পাকিস্তানী সৈন্য চলাচলে বাধা সৃষ্টি করতে।
পরবর্তীকালে তা আবারও মেরামত করা হয়। এই ব্রিজটি দুধকুমর নদীর উপর নির্মিত। বর্তমানে এটি সাধারন ব্রিজের মতোই ব্যবহৃত হচ্ছে সে এলাকার মানুষ প্রতিদিন এখান দিয়ে যাতায়াত করছেন।
রোমান ইভানিকুক

রোমান ইভানোভিচ ইভানিচুক ( , ২৭ মে ১৯২৯ - ১৭ সেপ্টেম্বর ২০১৬) একজন সোভিয়েত এবং ইউক্রেনীয় লেখক এবং রাজনীতিবিদ ছিলেন। তিনি ১৯৮৫ সালের শেভচেঙ্কো জাতীয় পুরস্কারের বিজয়ী ছিলেন। ১৯৯০ থেকে ১৯৯৪ সালের মধ্যে তিনি ভারখোভনা রাডার ডেপুটি ছিলেন। ২০০৯ সালে তিনি ইউক্রেনের নায়ক উপাধিতে ভূষিত হয়েছেন। 
বর্তমান ইভানো-ফ্রাঙ্কিভস্ক ওব্লাস্টের কোসিভ রাইয়নে ইভানিচুক ট্র্যাচে জন্মগ্রহণ করেন । তিনি লভিভ বিশ্ববিদ্যালয়ে ভাষা অনুষদে অধ্যয়ন করেন এবং ১৯৫৭ সালে স্নাতক ডিগ্রী লাভ করেন। তিনি ১৯৫৭ থেকে ১৯৬৩ সাল পর্যন্ত স্কুল শিক্ষক হিসেবে চাকরী করেন; তিনি ১৯৫৮ সাল থেকে ছোট গল্প এবং উপন্যাস প্রকাশ করা শুরু করেন। ইভানিচুক ১৯৬৩ থেকে ১৯৯০ সাল পর্যন্ত জোভটেন ম্যাগাজিনের সম্পাদক হিসাবে দায়িত্ব পালন করেছেন। ১৯৯৫ সালে তিনি লভিভ বিশ্ববিদ্যালয়ের অধ্যাপক যোগদান করেন এবং মৃত্যুর আগ পর্যন্ত সেখানে শিক্ষকতা করেন। তিনি ২০১৬ সালে লভিভে মারা যান।
ইভানিচুক প্রায় ১৫ টি ঐতিহাসিক উপন্যাস এবং বেশ কয়েকটি ছোটগল্পের সংকলন লিখেছেন। তার কিছু বই ফরাসি ও রুশ ভাষায় অনূদিত হয়েছে। 
রোমান ইভানিকুক ফাইন্ড এ গ্রেইভ
কামেনিয়ারি

" কামেনিয়ারি " ( ) হলো ইউক্রেনীয় কবি ইভান ফ্রাঙ্কোর (১৮৫৬-১৯১৬) একটি কবিতা। এই কবিতায়, শিকল দ্বারা আবদ্ধ ক্রীতদাসরা স্লেজহ্যামার ব্যবহার করে পাথর ভেঙ্গে ফেলে। কবিতাটি রূপক, একটি অত্যাচারী অতীত (পোলিশ, রাশিয়ান এবং ইউক্রেনের অস্ট্রো-হাঙ্গেরিয়ান শাসন) থেকে মুক্তির যুগল ধারণা হিসেবে অগ্রগামীদের দ্বারা সামাজিক অগ্রগতির ভবিষ্যত বিবেচনায় একটি রাজনৈতিক আন্দোলনের মহাসড়ক নির্মানের বর্ণনা দেয়। 
শিরোনামিত কামেনিয়ার (ইউক্রেনীয়: каменяр) হল খননকাজে ব্যবহৃত পাথরের কাটা, অথবা খননকারী।পাথর ভাঙার যন্ত্রটি ইউক্রেনীয় এবং বৃহত্তর সোভিয়েত সংস্কৃতিতে একটি বিপ্লবী প্রতীক এবং সেইসাথে ইভান ফ্রাঙ্কোর নিজস্ব একটি রূপক নাম।
প্রবীণ ডেকা

প্রবীণ ডেকা (১ অক্টোবর ১৯৪৩) একজন ভারতীয় রাজনীতিবিদ। তিনি ১৯৯১ সালে আসামের মঙ্গলদৈ নির্বাচনী এলাকা থেকে ভারতীয় সংসদের নিম্নকক্ষ লোকসভায় নির্বাচিত হন এবং ভারতীয় জাতীয় কংগ্রেসের সদস্য।
বীরেন্দ্র প্রসাদ বৈশ্য

বীরেন্দ্র প্রসাদ বৈশ্য আসামের একজন অসম গণ পরিষদের রাজনীতিবিদ। তিনি ১৯৯৬ সালের লোকসভা নির্বাচনে মঙ্গলদৈ কেন্দ্র থেকে নির্বাচিত হয়েছিলেন এবং কেন্দ্রীয় ইস্পাত ও খনি মন্ত্রী। তিনি ২০০৮ থেকে ২০১৪ এবং আবার জুন ২০১৯ এ সালে রাজ্যসভায় নির্বাচিত হন। 
এছাড়াও বৈশ্য ভারতীয় ভারোত্তোলন ফেডারেশনের সভাপতি।
নারায়ণ চন্দ্র বরকটকী

নারায়ণ চন্দ্র বরকটকী (জন্ম ১ এপ্রিল ১৯৪৩) ভারতের চতুর্দশ লোকসভার সদস্য। তিনি আসামের মঙ্গলদৈ নির্বাচনী এলাকার প্রতিনিধিত্ব করেন এবং ভারতীয় জনতা পার্টি (বিজেপি) রাজনৈতিক দলের সদস্য।
ব্র্যান্ডেনবার্গ গেট

ব্র্যান্ডেনবার্গ গেট ( ) বার্লিন, জার্মানির একটি ঐতিহাসিক স্থান। গেটটির নির্মাণ কাজ ১৭৮৮ সাল থেকে শুরু হয় এবং ১৭৯১ সালে শেষ হয়। ব্র্যান্ডেনবার্গ গেটটি প্রুশিয়ান রাজা ফ্রেডরিক উইলিয়াম দ্বিতীয়ের আদেশে কার্ল গথার্ড ল্যাংহান্স দ্বারা নির্মিত হয়েছিল।
সাধারণ স্থাপত্য শৈলী নিও-ক্লাসিক্যাল।
জার্মানির সবচেয়ে সুপরিচিত ল্যান্ডমার্কগুলির মধ্যে একটি, এটি একটি প্রাক্তন শহরের গেটের জায়গায় তৈরি করা হয়েছিল যা বার্লিন থেকে ব্র্যান্ডেনবার্গ অ্যান ডার হ্যাভেল শহরের রাস্তার সূচনাকে চিহ্নিত করেছিল, যা ব্র্যান্ডেনবার্গের মার্গ্রাভিয়েটের রাজধানী ছিল।
ব্র্যান্ডেনবার্গ গেটটি "মিটে" জেলায় (বার্লিন এ) অবস্থিত এবং এটি "উন্টার ডেন লিন্ডেন" এর খুব কাছে। এটি সাবওয়ে লাইন U5 ব্যবহার করে পৌঁছানো যেতে পারে। ব্র্যান্ডেনবার্গ গেট "রেইচস্টাগ" (জার্মান: Reichstag) এর খুব কাছে অবস্থিত - যা জার্মানির পার্লামেন্টের আসন।
ব্র্যান্ডেনবার্গ গেটের সাথে রোমান খিলান টাইপের স্থাপত্যের অনেক মিল রয়েছে, যদিও এটি "গ্রীক পুনরুজ্জীবন" স্থাপত্যের প্রথম উদাহরণগুলির মধ্যে একটি।
গেটটি বারোটি ডোরিক-শৈলীর কলাম দ্বারা সমর্থিত, পাঁচটি প্যাসেজওয়ে তৈরি করে। কলামগুলির পাশের অংশগুলি গ্রীক পুরাণে "হারকিউলিসের শ্রম" চিত্রিত ত্রাণ শিল্প দ্বারা সজ্জিত। কেন্দ্রীয় অংশটি দুপাশে এল-আকৃতির ডানা দ্বারা সংলগ্ন, কম উচ্চতায়, কিন্তু একই ডরিক ক্রম ব্যবহার করে।
ছাদের উপরে একটি কোয়াড্রিগার জোহান গটফ্রিড স্ক্যাডোর একটি "ব্রোঞ্জ" ভাস্কর্য রয়েছে - একটি রথ যা চারটি ঘোড়া দ্বারা টানা হয়েছে - একটি দেবী মূর্তি দ্বারা চালিত৷ নেপোলিয়নিক যুদ্ধের পর, ভাস্কর্যের মহিলার নামকরণ করা হয়েছিল "ভিক্টোরিয়া"।
রমেন ডেকা

রমেন ডেকা (জন্ম ১ মার্চ ১৯৫৪) হলেন একজন ভারতীয় রাজনীতিবিদ যিনি ভারতীয় জনতা পার্টির অন্তর্গত। তিনি ষোড়শ লোকসভার লোকসভার সংসদ সদস্য ছিলেন এবং মঙ্গলদৈ (লোকসভা কেন্দ্র) প্রতিনিধিত্ব করেছিলেন। বর্তমানে তিনি ভারতীয় জনতা পার্টির জাতীয় সম্পাদক।
দিলীপ শইকীয়া

দিলীপ শইকীয়া একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে ২০১৯ সালের ভারতীয় সাধারণ নির্বাচনে আসামের মঙ্গলদৈ থেকে ভারতের সংসদের নিম্নকক্ষ লোকসভায় নির্বাচিত হন। বর্তমানে তিনি ভারতীয় জনতা পার্টির জাতীয় সাধারণ সম্পাদক। তিনি একজন প্রাক্তন রাজ্য সম্পাদক এবং অখিল ভারতীয় বিদ্যার্থী পরিষদ এবিভিপি আসাম প্রদেশের রাজ্য সাংগঠনিক সম্পাদক।
ঈশ্বরের নামে (ভাস্কর্য)

ঈশ্বরের নামে হল জেনস গ্যালশিয়ট দ্বারা নির্মিত কিছু ভাস্কর্যের একটি ধারাবাহিক, যেগুলি খ্রিস্টান চার্চের কঠোর যৌন শিক্ষার উপর একটি ভাষ্য হিসাবে উদ্দিষ্ট হয়েছে। তামার ওপর তৈরি ভাস্কর্যগুলিতে প্রমাণ আকারের একটি গর্ভবতী কিশোরীকে একটি বড় ক্রুশে ক্রুশবিদ্ধ অবস্থায় দেখানো হয়েছে। এই ভাস্কর্যগুলি বিশেষ করে গর্ভনিরোধক এবং যৌন শিক্ষা সংক্রান্ত খ্রিস্টান চার্চের শিক্ষার বিরুদ্ধে এবং জর্জ ডব্লিউ বুশ ও পোপ ষোড়শ বেনেডিক্টের নেতৃত্বের বিরুদ্ধে একটি প্রতিক্রিয়া।
২০০৬ সালের ১লা ডিসেম্বর তারিখে, বিশ্ব এইডস দিবসের সময়, কোপেনহেগেনের ক্যাথিড্রালের সামনে "গর্ভবতী কিশোরী" সহ তামার তৈরি একটি ৫ মিটার উঁচু ক্রুশ স্থাপন করা হয়েছিল। গর্ভনিরোধ সংক্রান্ত চার্চের শিক্ষার প্রতিবাদ হিসেবে এটিই ছিল ভাস্কর্যটির প্রথম আনুষ্ঠানিক প্রদর্শন।
২০০৭ সালের মার্চ মাসে, মাতৃমৃত্যুর বিরুদ্ধে লড়াই করার জন্য নিকারাগুয়ার মহিলা গোষ্ঠীগুলির দ্বারা পরিচালিত একটি প্রচারণার একটি মাইলফলক ছিল "ঈশ্বরের নামে" ভাস্কর্য। ২০০৭ সালের প্রথম তিন মাসে ৩৭ জন গর্ভবতী মহিলার মৃত্যু হয়েছিল, কারণ তাঁদের গর্ভপাত করতে দেওয়া হয়নি, এই ক্ষেত্রে প্রসবের সময় জীবনের হুমকি থাকা সত্ত্বেও। মায়েদের মৃত্যু হবার ফলে ৮০টি শিশু অনাথ হয়ে গিয়েছিল।
১৭ই মে সুপ্রিম কোর্টের সামনে এবং মোটরওয়েতে (একটি প্রধান রাস্তা যা বিশেষভাবে দীর্ঘ দূরত্বে দ্রুত ভ্রমণের জন্য তৈরি করা হয়েছে) সংবাদ সম্মেলন ও অবরোধের মাধ্যমে এই প্রচারণা শুরু হয়। ২০শে মে থেকে "গর্ভবতী কিশোরী" ভাস্কর্যটি প্রচারাভিযানের নজরকাড়া মূর্তি হিসাবে সারাদেশে তার সফর শুরু করে। এছাড়াও, ভাস্কর্যটির শত শত ছোট প্রতিরূপ সংসদ সদস্য, বিচার বিভাগের সদস্য এবং অন্যান্য কর্তৃপক্ষের কাছে হস্তান্তর করার জন্য তৈরি হয়েছিল।
২০০৭ সালে, জেনস গ্যালশিয়ট ক্রুশবিদ্ধ কিশোরীর দুটি মূর্তি নাইরোবির বিশ্ব সামাজিক সম্মেলনে নিয়ে আসেন। অনাকাঙ্খিত বিতর্ক এড়াতে, এই মূর্তিগুলি কাপড় দিয়ে তৈরি করা হয়েছিল।
বিশ্ব সামাজিক সম্মেলনের (ডব্লিউএসএফ) সময় "ঈশ্বরের নামে" ভাস্কর্যগুলি তিনটি কাজে জড়িত ছিল, সেগুলি হলো: 
এছাড়াও, বিশ্বব্যাপী স্থায়িত্বকে উন্নীত করার জন্য ডেনিশ ইকোলজিস্ট অ্যাসোসিয়েশন "ইকো-নেট" ডব্লিউএসএফ -এ দুটি "ব্যালেন্সিং অ্যাক্ট" ভাস্কর্য (জেনস গালশিয়ট-এর আরেকটি সৃষ্টি) প্রদর্শন করেছে।
পর্তুগিজ নারীর ধর্মযুদ্ধ

পর্তুগিজ মহিলাদের ক্রুসেড ( ) ছিল একটি পর্তুগিজ নারীবাদী কল্যাণমূলক আন্দোলন। এটি ১৯১৬ সালে ফার্স্ট লেডি এলজিরা দান্তাস মাচাদোর (নারী সক্রিয়তার জন্য একজন গুরুত্বপূর্ণ প্রবক্তা, পর্তুগিজ মহিলাদের রিপাবলিকান লীগের প্রতিষ্ঠাতা এবং নারীবাদী প্রচার সমিতির সভাপতি) নেতৃত্বে একদল মহিলা দ্বারা প্রতিষ্ঠিত হয়েছিল। প্রথম বিশ্বযুদ্ধের প্রেক্ষাপটে এবং নিয়োগের (সাধারণ মানুষকে একটি জাতীয় পরিষেবার উদ্দেশ্যে বাধ্যতামূলকভাবে রাষ্ট্র-নির্দেশিত তালিকায় অন্তর্ভুক্ত করা) প্রয়োগের প্রেক্ষাপটে, এর উদ্দেশ্য ছিল যাদের প্রয়োজন তাদের নৈতিক ও বস্তুগত সহায়তা প্রদান। এটি ১৯৩৮ সালে ভেঙে যায়। পর্তুগালে তথাকথিত প্রথম তরঙ্গ নারীবাদের সময় এটি প্রধান ভূমিকা নিয়েছিল। পর্তুগিজ প্রথম প্রজাতন্ত্রের প্রেক্ষাপটে নারীবাদের ইতিহাসের একটি মূল বৈশিষ্ট্য হিসেবে এর অধ্যয়ন করা হয়েছে।
পর্তুগিজ মহিলা ধর্মযুদ্ধকে একটি "রাজনৈতিক" সংগঠন হিসাবে বোঝানো হয়নি, বরং, এটি নিজেদের আইনে একটি "দেশপ্রেমিক এবং মানবিক প্রতিষ্ঠান" বলে অভিহিত করেছিল। এখানে বিভিন্ন রাজনৈতিক ও সাংস্কৃতিক পটভূমির মহিলারা একত্রিত হয়েছিলেন। মহিলা ধর্মযুদ্ধের বেশ কয়েকজন প্রতিষ্ঠাতা সদস্যদের মধ্যে বেশ কয়েকজন গুরুত্বপূর্ণ রাজনীতিবিদ এবং সামরিক কর্মকর্তার স্ত্রী ও কন্যারা ছিলেন। তাঁরা হলেন আলজিরা কস্তা (ডেমোক্রেটিক পার্টির নেতা আফনসো কস্তার স্ত্রী), এস্টার নর্টন ডি মাতোস (যুদ্ধমন্ত্রী জোসে নর্টন ডি মাতোসের স্ত্রী) এবং অ্যামেলিয়া লিওট ডো রেগো (নৌ বিভাগের কমাণ্ডার স্ত্রী,)। পাশাপাশি গুরুত্বপূর্ণ নারীবাদী, যেমন আনা দে কাস্ত্রো ওসোরিও এর মধ্যে ছিলেন। এছাড়াও একজন সদস্য ছিলেন পর্তুগালের প্রথম মহিলা আইনজীবী রেজিনা কুইন্টানিলহা। পরিচালিত কার্যক্রমের মধ্যে, যাঁরা ক্যাথলিক নান ছিলেন না, সেইসব নতুন নার্সদের প্রশিক্ষণ অন্তর্ভুক্ত ছিল। এর নেতৃত্বে ছিলেন সোফিয়া কুইন্টিনো।
১৯১৯ সালের ১২ই জুন তারিখে, রাষ্ট্রপতি ক্যান্টো ই কাস্ত্রো পর্তুগিজ মহিলাদের ধর্মযুদ্ধকে একটি গ্র্যাণ্ড ক্রস অফ দ্য অর্ডার অফ দ্য টাওয়ার অ্যাণ্ড অফ দ্য সোর্ড, অফ ভ্যালোর, লয়্যালটি অ্যাণ্ড মেরিট, এবং প্রতিষ্ঠাতা এলজিরা দান্তাস মাচাদোকে একটি গ্র্যাণ্ড ক্রস অফ দ্য অর্ডার অফ ক্রাইস্ট করেছিলেন।
সুমতি (অভিনেত্রী)

সুমতি মাদুরাই, তামিলনাড়ুর একজন ভারতীয় অভিনেত্রী। তিনি দুই বছর বয়সে তার কর্মজীবন শুরু করেন। তিনি অনেক মালয়ালম, তামিল, তেলুগু, কন্নড় এবং হিন্দি ভাষার চলচ্চিত্রে অভিনয় করেছেন।
সুমতি ভারতের তামিলনাড়ুর একটি শহরে মাদুরাইতে জন্মগ্রহণ করেন। তার বাবা ও মা ছিলেন মূলত মাদুরাই থেকে। তার বাবা ফটো স্টুডিও এবং প্রিন্টিং প্রেসের বিভিন্ন ব্যবসা পরিচালনা করেছিলেন। তার মা ছিলেন একজন গৃহিণী এবং তার সাত ভাই ও তিন বোনের দেখাশোনা করতেন। তার বড় ভাই মাস্টার প্রভাকর পরিবারের প্রথম ব্যক্তি যিনি চলচ্চিত্র শিল্পে প্রবেশ করেন।
১৯৬৬ সালে সুমতি তার স্বপ্নকে বাস্তবায়ন করার জন্য তার খালার সাথে চলে আসেন। যখন একজন পরিচালক প্রবীণ অভিনেতা ভরথ গোপীর সাথে একটি মালায়ালাম ছবিতে অভিনয় করার জন্য একটি ছোট শিশুর সন্ধান করছিলেন তখন সুমতি চলচ্চিত্র জগতে প্রবেশ করেন।
সুমতি বিবাহিত এবং তাদের মেয়ে এবং ছেলের সাথে আমেরিকায় স্থায়ীভাবে বসবাস করছেন।
তিনি ষাটের দশকের শেষের দিকে গোপীর কন্যার ভূমিকায় অভিনয় করে শিশু অভিনেত্রী হিসাবে তামিল চলচ্চিত্রে তার চলচ্চিত্র জীবন শুরু করেন। অনেক শিশুতোষ চলচ্চিত্রে তাকে দেখা গেছে। পরে তিনি তেলুগু এবং মালয়ালম চলচ্চিত্রে চলে আসেন এবং অনেক চলচ্চিত্রে অভিনয় করেন।
অভিনয় জীবনে তিনি প্রায়ই পাশের বাড়ির মেয়ে চরিত্রে অভিনয়ে পারদর্শী ছিলেন। তিনি এমজি রামচন্দ্রন, শিবাজি গণেশন, জেমিনি গণেশন, জয়া বচ্চন, মনোরমা, নাগেশ, রজনীকান্ত, জয়ললিতা, অম্বিকা এবং ভাগ্যরাজের মতো অনেক তারকাদের সাথে অভিনয় করেছেন। নায়িকা হিসেবে তার প্রথম চলচ্চিত্রটি ছিল ভাগ্যরাজের পরিচালনায় "সুভারিল্লাথা ছবিরাঙ্গল" (১৯৭৮) তামিল ভাষায়। তিনি তার অভিনয় জীবনের শীর্ষ মুহূর্তে ১৯৮৯ সালে তার বিয়ের পর আমেরিকায় চলে যান।
সুমতি শ্রেষ্ঠ শিশু শিল্পী (মহিলা) হিসেবে তিনবার বিজয়ী কেরালা রাজ্য চলচ্চিত্র পুরস্কার পেয়েছেন।
লীনা মণিমেখলাই

লীনা মণিমেখলাই একজন ভারতীয় চলচ্চিত্র নির্মাতা, কবি এবং একজন অভিনেতা। তার উল্লেখযোগ্য সাহিত্য কাজের মধ্যে রয়েছে পাঁচটি প্রকাশিত কাব্য সংকলন এবং বেশ কয়েকটি চলচ্চিত্র, তথ্যচিত্র, কথাসাহিত্য এবং পরীক্ষামূলক কবিতা চলচ্চিত্র। তিনি অনেক আন্তর্জাতিক এবং জাতীয় চলচ্চিত্র উৎসবে অংশগ্রহণ এবং পুরস্কারের মাধ্যমে তার কাজের স্বীকৃতি লাভ করেছেন।
মূলধারার চলচ্চিত্র নির্মাতাদের সাথে সহকারী পরিচালক এবং টেলিভিশন প্রযোজক এবং অ্যাঙ্কর হিসাবে একটি সংক্ষিপ্ত সময়ের পর তিনি ২০০২ সালে স্বল্প প্রামাণ্যচিত্র "মাথাম্মা" দিয়ে আত্মপ্রকাশ করেন। তার অন্যান্য চলচ্চিত্রগুলিও প্রান্তিকদের সমস্যা নিয়ে কাজ করে। দলিত নারীর প্রতি সহিংসতার উপর নির্মিত একটি চলচ্চিত্র হল "পারাই"। তিনি শত শত গ্রামে তার চলচ্চিত্র নিয়ে গিয়েছিলেন এবং গুরুত্বপূর্ণ বিষয়গুলিতে তার ভিডিওগুলোকে জনসাধারণের সাথে অংশগ্রহণমূলক সংলাপের একটি হাতিয়ার হিসাবে পরিবেশন করেছিলেন।
গ্রামীণ তামিল গ্রামে বিশ্বায়নের প্রভাব সম্পর্কে রচিত চলচ্চিত্র হল "ব্রেক দ্য শ্যাকলস"।
মণিমেখলাই-এর প্রথম পূর্ণদৈর্ঘ্য চলচ্চিত্র "সেনগাদল" ২০১১ সালে নির্মাণ সম্পন্ন করে। শ্রীলঙ্কার জাতিগত যুদ্ধ কীভাবে ধনুষ্কোড়ির জেলেদের জীবনকে প্রভাবিত করেছিল তা ছবিটিতে দেখানো হয়েছে। সেন্সর বোর্ড প্রথমে ছবিটির ছাড়পত্র প্রত্যাখ্যান করেছিল, কেননা তাদের মতে এটি শ্রীলঙ্কা এবং ভারতের সরকার সম্পর্কে অবমাননাকর রাজনৈতিক মন্তব্য করেছে এবং অসংসদীয় শব্দ ব্যবহার করেছে। তিনি আপিল ট্রাইব্যুনাল কর্তৃপক্ষের কাছে আবেদন করেছিলেন এবং বেশ কয়েক মাস ধরে আইনগতভাবে মামলাটি প্রতিদ্বন্দ্বিতা করেছিলেন। অবশেষে জুলাই ২০১১ এর মধ্যে এটি কোনও কাটছাঁট ছাড়াই মুক্তি লাভ করে।
আনা দে কাস্ত্রো ওসোরিও

আনা দে কাস্ত্রো ওসোরিও (১৮ই জুন ১৮৭২ - ২৩শে মার্চ ১৯৩৫) ছিলেন একজন পর্তুগিজ নারীবাদী। তিনি শিশু সাহিত্য এবং রাজনৈতিক প্রজাতন্ত্রের ক্ষেত্রে সক্রিয় ছিলেন।
১৮৭২ সালের ১৮ই জুন আনা দে কাস্ত্রো ওসোরিও পর্তুগালের মঙ্গুয়ালদে একটি সচ্ছল পরিবারে জন্মগ্রহণ করেন। তাঁর মায়ের নাম মারিয়ানা ওসোরিও দে কাস্ত্রো ক্যাব্রাল ই আলবুকার্ক এবং তাঁর বাবা ছিলেন বিচারক জোয়াও ব্যাপতিস্তা দে কাস্ত্রো। আনা তাঁর পিতামাতার বিশাল গ্রন্থাগার দ্বারা প্রভাবিত হয়েছিলেন এবং ২৩ বছর বয়সে একজন লেখক হয়ে ওঠেন। ১৮৮৯ সালে, তিনি রিপাবলিকান কবি পাউলিনো ডি অলিভেইরাকে বিয়ে করেন, তাঁদের দুটি সন্তান ছিল।
১৯০৫ সালে, তিনি নারীবাদী ইশতেহার লেখেন "আস মুলহেরেস পর্তুগিজাস" (পর্তুগিজ নারীদের কাছে)। এই কাজটি শিক্ষিত মহিলাদের ক্রমবর্ধমান শক্তিশালী রাজনৈতিক চেতনা এবং রিপাবলিকানবাদে নারী সংগঠন এবং নারীবাদের সম্পৃক্ততার উপর প্রতিফলিত হয়েছিল।
তিনি ১৯০৭ সালে প্রথম নারীবাদী সমিতি, "গ্রুপো পর্তুগিজ ডি এস্টুডোস ফেমিনিস্তাস" (পর্তুগিজ গ্রুপ অফ ফেমিনিস্ট স্টাডিজ) সহ বেশ কয়েকটি মহিলা সংগঠনের প্রতিষ্ঠাতা ছিলেন। অ্যাডিলেড ক্যাবেতে এবং ফাউস্তা পিন্টো ডি গামার সাথে একসাথে, তাঁরা ১৯০৮ সালে লিগা রিপাবলিকানা দাস মুলহেরেস পর্তুগুয়েসাস (পর্তুগিজ মহিলা রিপাবলিকান লীগ) প্রতিষ্ঠা করেন। এই গোষ্ঠীটি রাজতন্ত্রের উৎখাতের আহ্বান জানায় এবং ১৯১০ সালে পর্তুগিজ প্রজাতন্ত্রের ঘোষণায় অবদান রাখে। ১৯১১ সালে, আনা ওসোরিও "এসোসিয়েশন ডি প্রোপাগাণ্ডা ফেমিনিস্তা" (পর্তুগিজ নারীবাদী প্রচার সমিতি) -র নেতৃত্ব দেন। এই গোষ্ঠীটির প্রতিষ্ঠাতা ছিলেন অ্যাডিলেড ক্যাবেট এবং ক্যারোলিনা বিয়াট্রিজ অ্যাঞ্জেলো। 
১৯১৩ সালের জুন মাসে, বুদাপেস্টে আন্তর্জাতিক নারী ভোটাধিকার জোটের সপ্তম সম্মেলনে, যাঁরা পর্তুগিজ প্রতিনিধি দলের অংশ ছিলেন তাঁরা হলেন আনা দে কাস্ত্রো ওসোরিও, আনা অগাস্টা দে কাস্টিলহো, বিয়াট্রিজ পিনহেইরো, লুথগার্ডা দে কায়েস, জোয়ানা দে আলমেদা নোগুইরা এবং মারিয়া ভেলেদা।
১৯১৭ সালে, আনা ওসোরিও পর্তুগিজ নারীদের ধর্মযুদ্ধের অন্যতম প্রতিষ্ঠাতা ছিলেন, যা অন্যান্য নারীদের যুদ্ধের প্রচেষ্টায় সক্রিয় হতে উৎসাহিত করেছিল।
রেজিনা কুইন্টানিলহা

রেজিনা কুইন্টানিলহা (১৮৯৩ - ১৯৬৭) ছিলেন প্রথম পর্তুগিজ মহিলা যিনি কোয়েমব্রা বিশ্ববিদ্যালয় থেকে আইনের ডিগ্রি অর্জন করেছিলেন। আইন অনুশীলনে নারীদের নিষেধাজ্ঞা থাকা সত্ত্বেও, ১৯১৩ সালের ১৪ই নভেম্বর তিনি সুপ্রিম কোর্ট অফ জাস্টিসের রাষ্ট্রপতির কাছ থেকে এটি করার জন্য অনুমোদন পান এবং পর্তুগালের প্রথম মহিলা আইনজীবী হন।
রেজিনা দা গ্লোরিয়া পিন্টো দে ম্যাগালহায়েস কুইন্টানিলহা দে সোসা ই ভাসকোনসেলোস ১৮৯৩ সালের ৯ই মে ব্রাগান্সাতে জন্মগ্রহণ করেন। কুইন্টানিলহা ধনী পরিবার থেকে এসেছিলেন, তাই তিনি শিক্ষার ক্ষত্রে একটি বিশেষ সুবিধা পেয়েছিলেন। তাঁর মা, জোসেফা কুইন্টানিলহা ছিলেন একজন লেখক এবং কবি, যিনি অধ্যয়নকে যথেষ্ট মূল্য দিতেন। ব্রাগান্সায় বিদ্যালয় শিক্ষা সমাপ্ত করার পর পর এবং পোর্তোতে হাই স্কুল শেষ করার পর, রেজিনা কুইন্টানিলহা ১৯১০ সালে কোয়েমব্রা বিশ্ববিদ্যালয়ের আইন অনুষদে যোগদান করেন। এই সময়ে পর্তুগালে একজন মহিলার পক্ষে বিশ্ববিদ্যালয়ে যাওয়া অত্যন্ত বিরল ছিল এবং তিনি পর্তুগালে আইন অধ্যয়নকারী প্রথম মহিলা হয়েছিলেন। কোয়েমব্রা বিশ্ববিদ্যালয়টিকে সাধারণত সেই সময়ে পর্তুগালের সেরা বিশ্ববিদ্যালয় হিসাবে গণ্য করা হত, যা উচ্চ বিদ্যালয়ের সেরা নম্বর পাওয়া ছাত্রদের আকর্ষণ করত। রেজিনা কুইন্টানিলহার সহপাঠী ছাত্রদের মধ্যে ছিলেন পর্তুগালের "এস্তাদো নভো" একনায়কত্বের নেতা হিসাবে ভবিষ্যতের রাষ্ট্রপ্রধান আন্তোনিও ডি অলিভেইরা সালাজার।
১৯১৩ সালে রেজিনা কুইন্টানিলহাকে আইন অনুশীলনের অনুমোদন দেওয়া হয়েছিল, মহিলাদের আইন অনুশীলনের অনুমতি দেওয়ার জন্য একটি ডিক্রি জারি করার পাঁচ বছর আগে তিনি এই সুযোগ পেয়েছিলেন। একই বছরে তিনি দেশের প্রথম মহিলা আইনজীবী হিসেবে পর্তুগিজ রাজধানী লিসবনের আদালতে আত্মপ্রকাশ করেন। এটি বেশ কয়েকটি সংবাদপত্র দ্বারা অনুকূলভাবে প্রতিবেদিত হয়েছিল, সংবাদপত্রগুলির মধ্যে ছিল "ডায়রিও ডি নোটিসিয়াস", "ও সেকুলো" এবং ""। তিনি একজন পাবলিক নোটারি হিসেবে এবং পর্তুগিজ ল্যাণ্ড রেজিস্ট্রির একজন সংরক্ষক (নথি রক্ষক) হিসেবেও কাজ করেছেন। তিনিই প্রথম মহিলা যিনি এই দায়িত্বগুলি পেয়েছিলেন। ১৯১৭ সালে, তিনি নারীবাদী-অনুপ্রাণিত পর্তুগিজ মহিলা ধর্মযুদ্ধের সাধারণ পরিষদের সভাপতি হিসেবে দায়িত্ব পালন করেন, এটি প্রথম বিশ্বযুদ্ধের সময় নিয়োগপ্রাপ্তদের সহায়তা প্রদানের জন্য প্রতিষ্ঠিত একটি সংস্থা ছিল।
রেজিনা কুইন্টানিলহা একজন বিচারক ভিসেন্তে ডি ভাসকনসেলোসকে বিয়ে করেছিলেন এবং তাঁদের দুটি পুত্র ছিল। পরে তিনি ব্রাজিলে চলে যান, সেখানে তিনি ব্রাজিলের আইন সংস্কারে সহযোগিতা করেন। তিনি রিও ডি জেনিরোতে একটি অফিস স্থাপন করেন এবং পরবর্তীতে নিউইয়র্কে একটি অফিস স্থাপন করেন। পর্তুগালে ফিরে এসে তিনি বেশ কয়েকটি ফরাসি কোম্পানির আইনজীবী হিসেবে কাজ করেন। কুইন্টানিলহা ১৯৬৭ সালের ২৫শে মার্চ লিসবনে মারা যান।
এসাইড (ম্যাগাজিন)

এসাইড ছিল একটি ইংরেজি ভাষার সংবাদ ম্যাগাজিন যা ভারতের চেন্নাই থেকে প্রকাশিত হত। এটি নভেম্বর ১৯৭৭ সালে আব্রাহাম ইরালি দ্বারা প্রতিষ্ঠিত হয়েছিল এবং আর্থিক সমস্যার কারণে ১৯৯৭ সালে প্রকাশনা বন্ধ করে দেয়। এটি ছিল ভারতের প্রথম সিটি ম্যাগাজিন এবং মার্কিন সিটি ম্যাগাজিন বিশেষ করে "দ্য নিউ ইয়র্কারের" আদলে তৈরি করা হয়েছিল। এতে থিওডোর বাস্করান, র্যান্ডর গাই এবং এস. মুথিয়া কলাম লিখতেন। ম্যাগাজিনের সাবটাইটেল ছিল 'দ্য ম্যাগাজিন অফ মাদ্রাজ'। ১৯৮৬ সালে বাজারের চাপের মুখে ম্যাগাজিনটি একটি পাক্ষিক সংবাদ ম্যাগাজিনে পরিণত হয়।
কে ফর কিশোর

কে ফর কিশোর () হলো একটি ভারতীয় সঙ্গীত প্রতিযোগিতামূলক আপাতবাস্তব টেলিভিশন অনুষ্ঠান, যেটি সনি এন্টারটেইনমেন্ট টেলিভিশনে ২১ ডিসেম্বর ২০০৭ থেকে ৪ মে ২০০৮ পর্যন্ত সম্প্রচারিত হয়েছিল। এই আপাতবাস্তব অনুষ্ঠানের অন্তিম পর্ব (গ্র‍্যান্ড ফিনালে) ছিল ৪ ঘণ্টার। ১২ জন পেশাদার ও সংগীত সম্পর্কে ভালো জ্ঞান রাখা প্রতিযোগীদের মধ্যে কে হুবহু কিশোর কুমারের মতো গান গাইতে সক্ষম তা নির্ধারণ করার জন্য এই প্রতিযোগিতামূলক অনুষ্ঠানটির আয়োজন করা হয়েছিল। অনুষ্ঠানটিতে জনপ্রিয় বিচারক এবং সঙ্গীত পরিচালকরা উপস্থিত ছিলেন। অনুষ্ঠানটিতে বিচারক এবং স্টুডিওতে উপস্থিত দর্শকদের ভোটের মাধ্যমে বেছে নেওয়া হয়েছিল যে কে প্রায় হুবহু কিশোর কুমারের মতো গান গাইতে পারে।
সিউল বিশ্বকাপ স্টেডিয়াম

সিউল বিশ্বকাপ স্টেডিয়াম () , সঙ্গম স্টেডিয়াম নামেও পরিচিত, এটি একটি স্টেডিয়াম যা বেশিরভাগ অ্যাসোসিয়েশন ফুটবল ম্যাচের জন্য ব্যবহৃত হয়। ভেন্যুটি ২৪০, বিশ্বকাপ-রো, ম্যাপো-গু, সিউল, দক্ষিণ কোরিয়াতে অবস্থিত। এটি ২০০২ ফিফা বিশ্বকাপের জন্য নির্মিত হয়েছিল এবং ১০ নভেম্বর ২০০১ এ খোলা হয়েছিল। এটি বর্তমানে সিউল অলিম্পিক স্টেডিয়ামের পরে দক্ষিণ কোরিয়ার দ্বিতীয় বৃহত্তম স্টেডিয়াম এবং এশিয়ার ২য় বৃহত্তম আয়তাকার স্টেডিয়াম। এটি একটি ঐতিহ্যবাহী কোরিয়ান ঘুড়ির চিত্র উপস্থাপন করার জন্য ডিজাইন করা হয়েছিল। স্টেডিয়ামের ধারণক্ষমতা ৬৬,৭০৪ আসন, যার মধ্যে ভিআইপির জন্য ৮১৬টি আসন, প্রেসের জন্য ৭৫৪টি আসন এবং ৭৫টি ব্যক্তিগত স্কাই বক্স কক্ষ রয়েছে, যার প্রতিটিতে ১২ থেকে ২৯ জনের ধারণক্ষমতা রয়েছে। টেবিল আসন স্থাপনের কারণে, ২০১৪ সালের ফেব্রুয়ারিতে ক্ষমতা ৬৬,৮০৬ আসন থেকে ৬৬,৭০৪ আসনে হ্রাস পায়। বিশ্বকাপের পর থেকে এটি সিউল মেট্রোপলিটন ফ্যাসিলিটিজ ম্যানেজমেন্ট কর্পোরেশন (এসএমএফএমসি) দ্বারা পরিচালিত হয়। এফসি সিউল ২০০৪ সালে সিউল বিশ্বকাপ স্টেডিয়ামে চলে আসে।
সিউল বিশ্বকাপ স্টেডিয়াম, এশিয়ার ২য় বৃহত্তম ফুটবল-নির্দিষ্ট স্টেডিয়াম, গর্বের সাথে এর কোরিয়ান শিকড় প্রদর্শন করে। ছাদের একটি ঐতিহ্যবাহী কোরিয়ান ঘুড়ির মতো অনন্য আকৃতি রয়েছে, এটি ৫০ মিটার উঁচু, ১৬টি মাস্ট দ্বারা সমর্থিত এবং স্টেডিয়ামের ৯০% আসন জুড়ে। ফাইবারগ্লাস ফ্যাব্রিক এবং পলিকার্বোনেট গ্ল্যাজিং দিয়ে পরিহিত এটি দেখতে মনে হয় যেন এটি হানজি - ঐতিহ্যবাহী কোরিয়ান কাগজ দিয়ে তৈরি। রাতের বেলায়, আলোকসজ্জা স্টেডিয়ামটিকে একটি উষ্ণ, নরম আলোয় স্নান করে, অনেকটা ঐতিহ্যগত কোরিয়ান ল্যাম্পের কাগজের মধ্য দিয়ে জ্বলতে থাকা আলোর মতো।
হিল পিপলস ইউনিয়ন

হিল পিপলস ইউনিয়ন ছিল ভারতের মেঘালয় রাজ্যের একটি রাজনৈতিক দল। এটি ১৯৮৫ সালে প্রতিষ্ঠিত হয়েছিল। প্রতিষ্ঠাতারা ছিলেন অল পার্টি হিল লিডারস কনফারেন্স এবং হিল স্টেট পিপলস ডেমোক্রেটিক পার্টি (এইচএসপিডিপি) থেকে ১১ জন সদস্য যারা ১৯৮৩ সালের মেঘালয় বিধানসভা নির্বাচনে ৩১টি আসনে জয়ী দুটি দল দ্বারা গঠিত পূর্ববর্তী স্বল্পকালীন জোট সরকারের পতনের পর একসাথে যোগদান করেছিলেন। এটি একসময় রাজ্যের "তিনটি প্রধান আঞ্চলিক দলের একটি" ছিল। ১৯৮৮ সালের নির্বাচনে, ব্রিংটন বুহাই লিংডোহের নেতৃত্বে, দলটি মেঘালয় বিধানসভায় ১৯টি আসনে জিতেছিল। ১৯৯৩ সালের নির্বাচনে এটি ১১টি আসন পায়। ১৯৯৭ সালে এর সদস্যরা ইউনাইটেড ডেমোক্রেটিক পার্টি গঠনের জন্য এইচএসপিডিপি এবং পাবলিক ডিমান্ডস ইমপ্লিমেন্টেশন কনভেনশনের সাথে যোগ দেয়।
ইনসাফ পার্টি

ইনসাফ পার্টি (ন্যায়বিচার পার্টি), ১৯৮৯ সালে সৈয়দ শাহাবুদ্দিন দ্বারা প্রতিষ্ঠিত একটি মুসলিম রাজনৈতিক দল। ভিপি সিং এবং ভারতীয় জনতা পার্টির মধ্যে গাঁটছড়া বাঁধার প্রতিবাদে জনতা পার্টি থেকে বিভক্ত হয়ে এটি গঠিত হয়েছিল। ১৯৯০ সালে ভিপি সিং সরকারের পতন হলে ইনসাফ পার্টি বিলুপ্ত হয়ে যায়।
সৈয়দ শাহাবুদ্দিন পরে দলটিকে পুনরুজ্জীবিত করেন, যদিও এটি আবার ভেঙ্গে গেছে বলে মনে হয়।
মোবাইল টেলিভিশন

মোবাইল টেলিভিশন হল একটি ছোট হাতে ধরার জন্য নকশা করা ডিভাইস বা মোবাইল ডিভাইসে দেখা যায় এমন টেলিভিশন, সাধারণত সেই উদ্দেশ্যে তৈরি করা। এর মধ্যে রয়েছে মোবাইল ফোন নেটওয়ার্কের মাধ্যমে সরবরাহ করা পরিষেবা, টেরিস্ট্রিয়াল টেলিভিশন স্টেশনের মাধ্যমে বা স্যাটেলাইট সম্প্রচারের মাধ্যমে ফ্রি-টু-এয়ার প্রাপ্ত। নিয়মিত সম্প্রচারের মান বা বিশেষ মোবাইল টিভি প্রেরণ ফরম্যাট ব্যবহার করা যেতে পারে। অতিরিক্ত বৈশিষ্ট্যগুলির মধ্যে রয়েছে ইন্টারনেট থেকে টিভি অনুষ্ঠান এবং পডকাস্ট ডাউনলোড করা এবং পরবর্তীতে দেখার জন্য প্রোগ্রামিং সংরক্ষণ করা।
"হার্ভার্ড বিজনেস রিভিউ" অনুসারে, স্মার্টফোনের ক্রমবর্ধমান জনপ্রিয়তার ফলে ব্যবহারকারীরা ২০১০ সালের শীতকালীন অলিম্পিকের তিন দিনে যতটা মোবাইল ভিডিও দেখা হয়েছিল, যতটা পুরো ২০০৮ গ্রীষ্মকালীন অলিম্পিক জুড়ে দেখেছিল, যা পাঁচগুণ বৃদ্ধি পেয়েছে। যাইহোক, দক্ষিণ কোরিয়া ছাড়া, সামঞ্জস্যপূর্ণ ডিভাইসের অভাবে সম্প্রচারিত মোবাইল টিভির ভোক্তা গ্রহণযোগ্যতা সীমিত করা হয়েছে।
প্রারম্ভিক মোবাইল টিভি রিসিভারগুলি পুরানো এনালগ টেলিভিশন সিস্টেমের উপর ভিত্তি করে ছিল। তারা ছিল প্রথম দিকের টেলিভিশন যা কোটের পকেটে রাখা যেতে পারে। প্রথমটি ছিল প্যানাসনিক আইসি টিভি মডেল টিআর-০০১, যা ১৯৭০ সালে চালু হয়েছিল। দ্বিতীয়টি ১৯৭৭ সালের জানুয়ারিতে ক্লাইভ সিনক্লেয়ার জনসাধারণের কাছে বিক্রি করেছিলেন। এটিকে মাইক্রোভিশন বা এমটিভি-১ বলা হয়। এর একটি দুই ইঞ্চি (৫০ মিমি) সিআরটি স্ক্রিন এবং এটিও প্রথম টেলিভিশন যা একাধিক দেশে সংকেত নিতে পারে। এটি x × এবং যুক্তরাজ্যে £ ১০০ এর কম দামে এবং মার্কিন যুক্তরাষ্ট্রে প্রায় $৪০০ এ বিক্রি হয়েছিল। প্রকল্পটি বিকাশ করতে দশ বছরেরও বেশি সময় নেয় এবং ব্রিটিশ সরকারের এতে অনুদানে প্রায় £১.৬ মিলিয়ন অর্থায়ন করেছিল।
সোফিয়া কুইন্টিনো

সোফিয়া কুইন্টিনো (১৮৭৯ - ১৯৬৪) ছিলেন পর্তুগালে স্নাতক হওয়া প্রথম মহিলা চিকিৎসকদের মধ্যে একজন। তিনি ছিলেন একজন সক্রিয় নারীবাদী, যিনি পর্তুগিজ রাজতন্ত্র এবং সামন্তবাদের বিরোধিতা করেছিলেন। তিনি এমন একটি দেশে একটি ধর্মনিরপেক্ষ নার্সিং পরিষেবা বিকাশে বিশেষভাবে গুরুত্বপূর্ণ ভূমিকা পালন করেছিলেন যেখানে আগে নার্সিং মঠবাসিনীদের জন্য সংরক্ষিত ছিল।
সোফিয়া দা কনসিকাও কুইন্টিনো ১৮৭৯ সালে পর্তুগালের কাদাভাল পৌরসভার লামাস গ্রামে জন্মগ্রহণ করেন। তিনি "এস্কোলা মেডিকো-সার্জিকা ডি লিসোবা" (মেডিকেল-সার্জিক্যাল স্কুল অফ লিসবন ) -এ যোগদান করেন, এই প্রতিষ্ঠানটি অবশেষে লিসবন বিশ্ববিদ্যালয়ের মেডিসিন অনুষদে পরিণত হয়েছিল। স্নাতক হওয়ার পর, "সাম ওয়ার্ডস রিগার্ডিং সেন্টিসাইজেশন অফ ব্যাকটেরিয়া" শিরোনামের একটি গবেষণাপত্র সহ, তিনি ক্লিনিকাল বিশ্লেষণ পরীক্ষাগারে একজন সহকারী হিসাবে কাজ করেছিলেন। এটি লিসবনের পাবলিক হাসপাতালে পরিষেবা দিয়েছিল। ১৯১৮ এবং ১৯৪৮ সালের মধ্যে তিনি লিসবনের সরকারী হাসপাতালে ফিজিওথেরাপি পরিষেবাগুলির প্রধান ছিলেন, এছাড়াও তিনি একজন সাধারণ ডাক্তার এবং একজন উচ্চ বিদ্যালয়ের শিক্ষক হিসাবে কাজ করেছিলেন। তাঁর কর্মজীবনের মাঝপথে তিনি বিশ্ববিদ্যালয়ে ফিরে আসেন এবং ১৯৩১ সালে প্যারিস বিশ্ববিদ্যালয়ের মেডিসিন অনুষদ থেকে স্নাতক হন।
একজন নারীবাদী এবং শান্তিবাদী হিসেবে, তিনি -এর সহ-প্রতিষ্ঠাতা ছাড়াও পর্তুগিজ এবং আন্তর্জাতিক শান্তিবাদী গোষ্ঠীর সাথে জড়িত ছিলেন ("গ্রুপো পর্তুগুয়েস দে এস্তুডোস ফেমিনিস্তাস"), যা ১৯০৭ সালে গঠিত হয়েছিল। এর নেতৃত্বে ছিলেন আনা ডি কাস্ত্রো ওসোরিও, অ্যাডিলেড ক্যাবেট, মারিয়া ভেলেদা এবং এছাড়াও একজন ডাক্তার যাঁর সাথে সোফিয়া কুইন্টিনো লিসবনে পড়াশোনা করেছিলেন। ১৯০৮ সালে বন্ধ হওয়া এই সংগঠনটির লক্ষ্য ছিল নারীমুক্তির আদর্শ ছড়িয়ে দেওয়া। এর সংক্ষিপ্ত জীবন সত্ত্বেও এটি অন্যান্য, দীর্ঘস্থায়ী নারী আন্দোলনের ভবিষ্যতের বিকাশের ভিত্তি তৈরি করেছে। তিনি নারীদের লক্ষ্য করে একটি জার্নালে নারীবাদী নিবন্ধ লিখেছেন, যার নাম "জর্নাল দাস সেনহোরাস"। তিনি শিশুদের স্বাস্থ্যের প্রতি বিশেষ মনোযোগ দিয়ে মহিলাদের জন্য প্রশিক্ষণের উপাদান লিখেছেন। যাঁরা তাঁর বিশ্বাস ভাগ করে নিয়েছিলেন, তাঁদের বেশিরভাগের মতো, তিনিও ছিলেন একজন রিপাবলিকান রাজতন্ত্রের উৎখাতের পক্ষে। এই বিপ্লব ১৯১০ সালের ৫ই অক্টোবরে হয়েছিল। প্রথম পর্তুগিজ প্রজাতন্ত্র প্রতিষ্ঠার পর, পর্তুগিজ মহিলাদের রিপাবলিকান লীগের সদস্য হিসাবে, তিনি বিবাহবিচ্ছেদের অনুমতি দেওয়ার জন্য আইন পরিবর্তন করার পক্ষে জোরালো যুক্তি দিয়েছিলেন।
প্রথম বিশ্বযুদ্ধের প্রাদুর্ভাব (১৯১৪ - ১৮) সৈন্যদের সমর্থনে এবং যুদ্ধে আহতদের পাশাপাশি তাদের পরিবারের সমর্থনে বেশ কয়েকটি নারী আন্দোলনের সৃষ্টি হয়েছিল। "যুদ্ধের শিকারদের জন্য পর্তুগিজদের সহায়তা" ক্যাথলিক চার্চ দ্বারা গঠিত হয়েছিল। কিন্তু এই ধরনের তত্ত্বাবধানকে ধর্মের সাথে যুক্ত করা উচিত নয় এই যুক্তি দিয়ে, সোফিয়া কুইন্টিনো ১৯১৪ সালে তৈরি একটি ধর্মনিরপেক্ষ সংগঠন "পেলা প্যাট্রিয়ার" অন্যতম প্রধান চালক হয়েছিলেন। এটি পর্তুগালে প্রথম নার্সিং কোর্স পরিচালনা করেছিল, যেগুলি আগে শুধু নানদের জন্যই সংরক্ষিত ছিল। ১৯১৬ সালের মার্চে জার্মানি পর্তুগালের বিরুদ্ধে যুদ্ধ ঘোষণা করার পর, কুইন্টিনো পর্তুগিজ মহিলা ধর্মযুদ্ধের নার্সিং প্রশিক্ষণের প্রধান ছিলেন। এরা সংঘবদ্ধ সৈন্যদের সহায়তা প্রদান করেছিল এবং যুদ্ধের প্রচেষ্টার জন্য মহিলাদের সংগঠিত করার উদ্দেশ্যে পর্তুগালের প্রথম প্রতিষ্ঠানগুলির মধ্যে একটি ছিল। এদের কাজের মধ্যে ছিল গরম জামাকাপড় তৈরি যেগুলি যুদ্ধে পাঠানো হয়েছিল।
অজি মিডিয়া

অজি মিডিয়া হল একটি মার্কিন মিডিয়া এবং বিনোদন সংস্থা যা সেপ্টেম্বর ২০১৩ সালে কার্লোস ওয়াটসন এবং সামির রাও দ্বারা প্রতিষ্ঠিত হয়েছিল। এর সদর দপ্তর ছিল মাউন্টেন ভিউ, ক্যালিফোর্নিয়া, নিউ ইয়র্ক সিটিতে একটি অতিরিক্ত অফিসও ছিল।
২৭ সেপ্টেম্বর, ২০২১-এ, "দ্য নিউ ইয়র্ক টাইমস" ওজিতে জালিয়াতি এবং নির্বাহী অসদাচরণ জড়িত একটি ধারাবাহিক কেলেঙ্কারির প্রতিবেদন করে। ১ অক্টোবর, উল্লেখযোগ্য নেতিবাচক মিডিয়া মনোযোগের পরে, ওজির পরিচালনা পর্ষদ ঘোষণা করে যে কোম্পানির কার্যক্রম বন্ধ করবে। ৪ অক্টোবর, ওয়াটসন ঘোষণা করেন যে কোম্পানি উল্লেখযোগ্যভাবে হ্রাসকৃত ছোট পরিচালনা পর্ষদ চালু থাকবে। বিচার বিভাগ এবং সিকিউরিটিজ অ্যান্ড এক্সচেঞ্জ কমিশন কোম্পানিটির তদন্ত শুরু করে। ২৩ ফেব্রুয়ারি, ২০২৩-এ, "ওয়াল স্ট্রিট জার্নাল" রিপোর্ট করে যে উভয় প্রতিষ্ঠাতা সহ তিনজন নির্বাহীর বিরুদ্ধে জালিয়াতির অভিযোগ আনা হয়েছে।
অজি ১লা মার্চ, ২০২৩-এ ঘোষণা করে যে, এটি কার্যক্রম বন্ধ করবে। এর ওয়েবসাইট একই দিনে অফলাইনে চলে যায়।
পূর্ণ নারায়ণ সিনহা

পূর্ণ নারায়ণ সিনহা ছিলেন একজন ভারতীয় রাজনীতিবিদ। তিনি ভারতীয় কোচ-রাজবংশী খাত্রিয় মহাশব (BKRKM) এর প্রতিষ্ঠাতা ছিলেন। তিনি জনতা পার্টির সদস্য হিসেবে ভারতের সংসদের নিম্নকক্ষ লোকসভায় নির্বাচিত হন।
লিওন্টিয়া ফ্লিন

লিওন্টিয়া ফ্লিন (; জন্ম: ডিসেম্বর ১৯৭৪) একজন উত্তর আয়ারল্যান্ডীয় কবি ও লেখিকা। তার রচিত "দিজ ডেজ" ২০০৪ সালে শ্রেষ্ঠ প্রথম সংকলন বিভাগে ফরওয়ার্ড পুরস্কার অর্জন করে এবং কস্টা পুরস্কারের ক্ষুদ্রতালিকায় ছিল। ফ্লিন ২০০৮ সালে আইরিশ সাহিত্য রুনি পুরস্কার অর্জন করেন। তার রচিত "প্রফিট অ্যান্ড লস" ও "দ্য রেডিও" টি. এস. এলিয়ট পুরস্কারের ক্ষুদ্রতালিকায় ছিল এবং দ্বিতীয় বইটি "আইরিশ টাইমস"-এর পোয়েট্রি নাউ পুরস্কার অর্জন করে। ২০২২ সালে তিনি রয়্যাল সোসাইটি অব লিটারেচারের ফেলো নির্বাচিত হন।
লিওন্টিয়া ফ্লিন ১৯৭৪ সালের ডিসেম্বর মাসে উত্তর আয়ারল্যান্ডের কাউন্টি ডাউনের ডাউনপ্যাট্রিক শহরে জন্মগ্রহণ করেন। তিনি ডানড্রাম ও নিউক্যাসলে বেড়ে ওঠেন। তিনি অ্যাজামশন গ্রামার স্কুল, ব্যালিনাহিঞ্চ থেকে পড়াশোনা শেষ করে ট্রিনিটি কলেজ ডাবলিনে ইংরেজি সাহিত্যে ডিগ্রি অর্জনের জন্য ভর্তি হন কিন্তু সেখান থেকে ঝরে পড়েন। পরবর্তীকালে তিনি কুইন্স বিশ্ববিদ্যালয় বেলফাস্ট থেকে ইংরেজি সাহিত্যে ডিগ্রি ও পিএইচডি করেন, এবং এডিনবরা বিশ্ববিদ্যালয় থেকে লেখনী ও সাংস্কৃতিক রাজনীতি বিষয়ে স্নাতকোত্তর সম্পন্ন করেন। ২০০৫ সাল থেকে তিনি কুইন্স বিশ্ববিদ্যালয়ের সিমাস হিনি সেন্টারের অধ্যাপক হিসেবে কর্মরত আছেন।
তার রচিত প্রথম কবিতা সংকলন "দিজ ডেজ" ২০০৪ সালে প্রকাশিত হয়। এর আগে বইটি ২০০১ সালে সেরা পাণ্ডুলিপি হিসেবে এরিক গ্রেগরি পুরস্কার লাভ করে। বইটি ২০০৪ সালে শ্রেষ্ঠ প্রথম সংকলন বিভাগে ফরওয়ার্ড পুরস্কার অর্জন করে এবং কস্টা পুরস্কারের ক্ষুদ্রতালিকায় ছিল। ২০০৮ সালে তার দ্বিতীয় কবিতা সংকলন "ড্রাইভস" প্রকাশিত হয়। বইটি আইরিশ সাহিত্য রুনি পুরস্কার অর্জন করেন। তার রচিত "প্রফিট অ্যান্ড লস" ও "দ্য রেডিও" টি. এস. এলিয়ট পুরস্কারের ক্ষুদ্রতালিকায় ছিল এবং দ্বিতীয় বইটি "আইরিশ টাইমস"-এর পোয়েট্রি নাউ পুরস্কার অর্জন করে।
ফ্লিন পরিবার ও মনস্তাত্ত্বিক উত্তরাধিকার সম্পর্কে এবং তার পিতার আলৎসহাইমারের রোগ সম্পর্কে লিখেছেন। তার কবিতায় প্রায়ই প্রযুক্তির উল্লেখ রয়েছে। তিনি "ড্রাইভস"-এ সনেটকে 'উইকিপিডিয়া কবিতা' বলে আখ্যায়িত করেছেন। "প্রফিট অ্যান্ড লস"-এ ফ্লপি ডিস্ক নিয়ে একটি কবিতা রয়েছে এবং 'লেটার টু ফ্রেন্ডস' কবিতায় সামাজিক যোগাযোগ মাধ্যমের উত্থান নিয়ে ছত্র রয়েছে।
ফ্লিনের লেখনী লেখক ও সমালোচকদের ইতিবাচক পর্যালোচনা অর্জন করে। কস্টা পুরস্কারের বিচারকগণ তার "দিজ ডেজ" সম্পর্কে লিখেন, "শ্বাসরুদ্ধকরভাবে সম্পন্ন অভিষেক "দিজ ডেজ" বইটি ফ্লিনের প্রতিদিনের অভিজ্ঞতাকে সাহিত্যের রত্নে রূপান্তরিত করেছে। তার অসাধারণ অন্তর্দৃষ্টি ও তার অনেক বছরের জ্যেষ্ঠ কবির মত লেখনীর কঠোরতা রয়েছে৷" কবি ও সমালোচক টম পলিন লিখেন "চাবুকের জ্বালাময়ী, গীতিমূলক, সর্বদা প্রাসঙ্গিক, লিওন্টিয়া ফ্লিনের কবিতাসমূহ আসল, সঠিক জিনিস৷"
"ড্রাইভস" সম্পর্কে অ্যাডাম ফিলিপস লিখেন, "সঠিক ও নৈমিত্তিক এবং আনুষ্ঠানিকভাবে পারদর্শী, কিছুটা আইরিশ (ও মহিলা) ফ্রাঙ্ক ও'হারার মত, এবং অন্য কারো মতো নয়"। ফ্রান্সেস লেভিস্টন লিখেন, "এই কবিতাগুলি শান্তি চুক্তি বা কার্বন-চেতনার 'সম্পর্কে' নয়, বরং আতঙ্কের কাজ সম্পর্কে: কীভাবে একজন মেধা ও হাস্যরসের অনুভূতি উভয়ের মাধ্যমে সংস্কৃতি, ভাষা, ইতিহাস, প্রত্যাশাকে পরিচালনা করে ... এমন কঠিন অনুভূতির স্রোত তার কবিতার জ্ঞান, উজ্জ্বল ফ্রন্টের পিছনে রয়েছ যা কবিতাগুলোকে আরও উল্লেখযোগ্য করে তোলে।"
বিসিজিএস ডাইভিং বোট-১

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) ডাইভিং বোট-১ বাংলাদেশ কোস্ট গার্ডের বিসিজি হাইস্পিড ডাইভিং অ্যান্ড ফেরি বোট-শ্রেণীর একটি ডুবুরি সহায়ক নৌযান। এটি দেশীয় প্রযুক্তিতে খুলনা শিপইয়ার্ডে নির্মাণ করা হয়। উক্ত নৌযানটি সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ কোস্ট গার্ডের সার্বিক অপারেশনাল কাজে সহযোগিতা করতে সক্ষম। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ২টি হাইস্পিড ডাইভিং বোট ও ২টি হাইস্পিড ফেরি বোট নির্মাণের নীতিগত অনুমোদন দেওয়া হয়। এরই ধারাবাহিকতায় ২৩ এপ্রিল, ২০১৯ সালে বাংলাদেশ কোস্ট গার্ড এবং খুলনা শিপইয়ার্ড লিমিটেড এর মধ্যকার জাহাজ নির্মাণ সংক্রান্ত চুক্তি স্বাক্ষরিত হয়। পরবর্তীতে দেশীয় প্রতিষ্ঠান এমআরজেড ইন্টারন্যাশনাল, ঢাকা এবং খুলনা শিপইয়ার্ড এর মধ্যে জাহাজ নির্মাণ প্রকল্পের নকশা ও সরঞ্জাম সরবরাহ ব্যবস্থাপনা সংক্রান্ত একটি চুক্তি স্বাক্ষরিত হয়। ২০ জুন, ২০১৯ সালে খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করা হয়। উক্ত অনুষ্ঠানে প্রধান অতিথি হিসেবে উপস্থিত ছিলেন জনাব মোস্তাফা কামাল উদ্দীন 
সচিব, জননিরাপত্তা বিভাগ, স্বরাষ্ট্র মন্ত্রণালয় এবং বিশেষ অতিথি রিয়ার এডমিরাল এম আশরাফুল হক এনইউপি, এনডিসি, এএফডব্লিউসি, পিএসসি মহাপরিচালক বাংলাদেশ কোস্ট গার্ড বাহিনী। হাল নির্মাণ কার্যক্রম শেষে ২৭ ফেব্রুয়ারি, ২০২২ সালে বিসিজিএস ডাইভিং বোট-১ এর লঞ্চিং সম্পন্ন করা হয়। অবশেষে ২১ জুন, ২০২৩ সালে নৌযানটি কোস্ট গার্ড বহরে কমিশন করা হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করে নৌযানটি নির্মাণ করা হয়।
বাংলাদেশের উপকূলীয় এলাকাগুলো এ দেশের অর্থনীতিতে গুরুত্বপূর্ণ ভূমিকা পালন করে। জলদস্যুতা, চোরাচালান, মাদক চোরাচালান এবং সামুদ্রিক দূষণ রোধের মাধ্যমে দেশের উপকূলীয় অঞ্চলের অর্থনৈতিক কর্মকাণ্ড রক্ষায় বাংলাদেশ কোস্ট গার্ড গুরুত্বপূর্ণ ভূমিকা পালন করে। নির্মিত এইচপিবি নৌযানটি এই ভূমিকাসমূহ সম্পাদন করতে কার্যকর হবে৷ নৌযানটির কার্যকরী সমুদ্র-রক্ষণ ক্ষমতা থাকার পাশাপাশি উপকূল এবং সৈকতের কাছাকাছি অগভীর জলে কাজ করার সক্ষমতা রয়েছে। এছাড়াও, নৌযানটি উপকূলীয় অঞ্চলে গুরুতর প্রাকৃতিক দুর্যোগের সময় ত্রাণ ও উদ্ধার অভিযান পরিচালনায় সহায়তা করতে সক্ষম।
বিসিজিএস ডাইভিং বোট-১ নৌযানটির দৈর্ঘ্য , প্রস্হ , গভীরতা এবং ওজন ৫১.১১ টন।
নৌযানটিতে প্রচালনশক্তি হিসেবে রয়েছে: 
নৌযানটির সর্বোচ্চ গতিবেগ ঘন্টায় । এছাড়াও নৌযানটি সি স্টেট-৪ মাত্রায় বিস্তীর্ণ সমুদ্র এলাকা জুড়ে অভিযান পরিচালনা করতে পারে এবং সি স্টেট-৬ মাত্রা অবধি টিকে থাকতে সক্ষম। সেন্সর এবং কার্যপদ্ধতি হিসেবে রয়েছে: 
নৌযানের কর্মকর্তা এবং নাবিকদের জন্য রয়েছে:
প্রতিটি কেবিন রান্না, খাবার এবং বিনোদনের জন্য উপযুক্ত আসবাবপত্র এবং জিনিসপত্র সহ সজ্জিত।
বিপিনপাল দাস

বিপিনপাল দাস (১৯২৩-২০০৫) ছিলেন ভারতীয় জাতীয় কংগ্রেসের একজন ভারতীয় রাজনীতিবিদ। তিনি তেজপুর আসাম থেকে ভারতের সংসদের নিম্নকক্ষ লোকসভায় নির্বাচিত হয়েছিলেন এবং এর আগে তিনি ভারতের সংসদের উচ্চকক্ষ রাজ্যসভার সদস্য ছিলেন। তিনি দ্বিতীয় ইন্দিরা গান্ধী মন্ত্রিসভার কেন্দ্রীয় উপ- বিদেশ মন্ত্রী (ভারত) ছিলেন। এছাড়াও তিনি দরং কলেজের অধ্যক্ষ ছিলেন।
লাইট (কোম্পানি)

লাইট ল্যাবস ইনকর্পোরেটেড একটি মার্কিন ডিজিটাল আলোকচিত্র কোম্পানি যেটি স্মার্টফোন এবং মোবাইল ডিভাইসে এম্বেড করার জন্য নকশা করা একটি বহু-লেন্স এবং বহু-সেন্সর ক্যামেরা তৈরি করেছে। কোম্পানির প্রথম পণ্য, এল-১৬, ১৬টি ক্যামেরা মডিউল সহ একটি স্বতন্ত্র সংস্করণ। এটি অবশেষে উচ্চ মানের ফটো ক্ষমতা এবং সত্যিকারের অপটিক্যাল জুম সহ মোবাইল ডিভাইস সরবরাহ করার পরিকল্পনা করেছিল৷ ২০২০ সালে, কোম্পানি স্মার্টফোনের জন্য ক্যামেরা থেকে স্বয়ংচালিত ইমেজিং প্রযুক্তির দিকে অগ্রসর হয়েছিল।
২০২২ সালের মে মাসে, ট্র্যাক্টর নির্মাতা জন ডিয়ার লাইটের কিছু অংশ অধিগ্রহণ করেছিলেন এবং কিছু প্রাক্তন কর্মীদের নিয়োগ করেছিলেন।
কিম ইল সাং স্টেডিয়াম

কিম ইল সাং স্টেডিয়াম () উত্তর কোরিয়ার রাজধানী পিয়ংইয়াংয়ে অবস্থিত একটি বহুমুখী স্টেডিয়াম। স্টেডিয়ামটি মূলত অ্যাসোসিয়েশন ফুটবল ম্যাচের জন্য ব্যবহৃত হয়ে থাকে।
কিম ইল সুং স্টেডিয়ামকে মূলত ১৯২৬ সালে গিরিমরি স্টেডিয়াম (기림리공설운동장) নামকরণ করা হয়েছিল। এই স্টেডিয়ামটি ১৯২০ থেকে ১৯৪০ এর দশক পর্যন্ত কিউংসুং এফসি এবং পিয়ংইয়ং এফসির মধ্যে বার্ষিক কিয়ং-পিয়ং ফুটবল ম্যাচ অনুষ্ঠিত হয়েছিল।
কোরিয়া বিভক্ত হওয়ার পর, এটি রাজনীতিবিদদের বক্তৃতার স্থান হিসেবে ব্যবহৃত হতো। ১৪ অক্টোবর ১৯৪৫, এটি ছিল পিয়ংইয়ংয়ের স্বাধীনতার পর কিম ইল-সাং এর বিজয় ভাষণের স্থান,
১৯৫০-১৯৫৩ কোরিয়ান যুদ্ধের সময় বেশিরভাগ স্টেডিয়াম ধ্বংস হয়ে গিয়েছিল, বেশিরভাগই সেই বছরগুলিতে রাজধানী শহরে মার্কিন বিমান বোমা হামলায়। ১৯৬৯ সালে পুনঃনির্মিত, তখন এটিকে মোরানবং স্টেডিয়াম বলা হয়, কিন্তু এপ্রিল ১৯৮২ সালে এটিকে সংস্কার করা হয় এবং কিম ইল সুং এর সম্মানে নতুন নামকরণ করা হয়। এটি মূলত ফুটবল ম্যাচের জন্য ব্যবহার করা হয় এবং ১৯৯০ সাল পর্যন্ত গণ গেমগুলি (বর্তমানে রুংনাডো মে ডে স্টেডিয়ামে অনুষ্ঠিত হয়) আয়োজন করা হয়।
বর্তমানে, কিম ইল-সাং স্টেডিয়ামটি উত্তর কোরিয়া জাতীয় ফুটবল দল, উত্তর কোরিয়ার মহিলা জাতীয় ফুটবল দল এবং পিয়ংইয়ং সিটি স্পোর্টস ক্লাব এবং কিগওয়াঞ্চা স্পোর্টস ক্লাবের হোম মাঠ হিসাবে ব্যবহৃত হয়।
২০০৮ সালে, দুটি অনুষ্ঠানে, উত্তর ও দক্ষিণ কোরিয়ার মধ্যে একটি ২০১০ বিশ্বকাপ বাছাইপর্বের ম্যাচ, পিয়ংইয়ংয়ে খেলার কারণে, সাংহাইতে স্থানান্তরিত হতে হয়েছিল যখন উত্তরের কর্তৃপক্ষ কিমে দক্ষিণ কোরিয়ার জাতীয় সঙ্গীত বাজানোর অনুমতি দিতে অস্বীকার করেছিল। কিম ইল-সাং স্টেডিয়াম, বা দক্ষিণ কোরিয়ার পতাকা উড়তে হবে, কারণ উত্তর এবং দক্ষিণ কোরিয়া একে অপরকে কখনই আনুষ্ঠানিক কূটনৈতিক স্বীকৃতি দেয়নি।
কিম ইল সুং স্টেডিয়ামে বার্ষিক পিয়ংইয়ং ম্যারাথনের শুরু এবং সমাপ্তি ঘটে।
স্বরূপ উপাধ্যায়

স্বরূপ উপাধ্যায় একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসেবে ভারতের সংসদের নিম্নকক্ষ লোকসভায় নির্বাচিত হন।
রামপ্রসাদ শর্মা

রামপ্রসাদ সরমাহ একজন আসামের ভারতীয় জাতীয় কংগ্রেসের রাজনীতিবিদ। এর আগে ২০১৪ সালে তিনি তেজপুর লোকসভা কেন্দ্র থেকে ভারতীয় জনতা পার্টি থেকে প্রতিদ্বন্দ্বিতা করেছিলেন। তিনি আসাম গোর্খা সম্মেলনের বর্তমান সভাপতি। তিনি গৌহাটি হাইকোর্টের একজন আইনজীবী, এবং ২০১৪ সালের ভারতীয় সাধারণ নির্বাচনে তিনি তেজপুর নির্বাচনী এলাকা থেকে প্রার্থী হিসেবে প্রার্থী হয়েছেন যা তিনি জিতেছিলেন। তিনি ১৯৮০-৮১ সালে তুরা ল কলেজ থেকে আইনে স্নাতক এবং ১৯৭৬ সালে মেন্দিপাথার কলেজ থেকে স্নাতক করেন।
লীলাধর কটকী

লীলাধর কটকী (জন্ম ১ ডিসেম্বর ১৯১৭) ছিলেন একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসাবে ১৯৫৭, ১৯৬২, ১৯৬৭ এবং ১৯৭১ সালে আসামের নওগং থেকে ভারতের সংসদের নিম্নকক্ষ লোকসভায় নির্বাচিত হন।
মুহিরাম শইকীয়া

মুহিরাম শইকীয়া (১৫ এপ্রিল ১৯২৩ – ১ ফেব্রুয়ারি ২০০৭) একজন ভারতীয় রাজনীতিবিদ ছিলেন। তিনি অসম গণ পরিষদের সদস্য হিসাবে ১৯৯১, ১৯৯৬ এবং ১৯৯৮ সালে আসামের নওগং থেকে ভারতের সংসদের নিম্নকক্ষ লোকসভায় নির্বাচিত হন। তিনি এইচডি দেবগৌড়া এবং ইন্দর কুমার গুজরালের নেতৃত্বাধীন যুক্তফ্রন্ট সরকারগুলিতে কেন্দ্রীয় মানবসম্পদ উন্নয়ন প্রতিমন্ত্রী ছিলেন। রাজনীতিতে যোগদানের আগে, তিনি একজন শিক্ষাবিদ ছিলেন এবং পনের বছর নওগং কলেজের অধ্যক্ষ হিসেবে দায়িত্ব পালন করেন। শইকীয়া ২০০৭ সালের ফেব্রুয়ারিতে মারা যান।